VIR BETER BESKUIT TEKSTUUR - Food Lovers Recipes
Posted on May 28, 2013 by Rina Kleinhans Posted in Wenke / Tips
« MALVA SJOKOLADE TERT
3 BESTANDDELE SPONSKOEK » Apple White's Special Apple Muffins Oyunu - Y8.com üzerinde online oyna
255,982 kez izlendi Eklenti gerekiyor
<a target="_blank" href="https://www.y8.com/games/apple_white_s_special_apple_muffins"><img alt="Apple White&#39;s Special Apple Muffins" class="playable" src="https://img-hws.y8.com/cloud/y8-thumbs/51612/small.jpg" /><br />Apple White's Special Apple Muffins<br />Şimdi Oyna!</a> Jou kind se Kerskous: Hier’s raad - Afrikaans.com
By Afrikaans.com weet ons dat Kersgeskenke vir jou kind óf die maklikste óf die moeilikste Kersgeskenk is wat jy moet koop. Hoe regverdig jy die uitgawe van ’n duur speelding as jy weet jou kind vra net daarvoor omdat dit die nuutste gier is?
Tog kan jy dit steeds regkry om jou kind se wense te vervul en jou gewete te stil… Hoe is dit moontlik wonder jy? Die antwoord is eenvoudig! Voeg ’n boek of opvoedkundige bord- of rekenaarspeletjie by jou kind se Kerskous. So wen julle albei. Jou kind kry sy ‘ek-moet-dit-hê-want-al-my-maats-het-dit-al-vergeet-ek-oor-’n-week-daarvan’-geskenk en jy sorg dat hy ’n geskenk kry wat ’n positiewe bydrae tot sy lewe maak (al besef hulle nie altyd dadelik die waarde van só ’n geskenk nie). In dié artikel kyk Afrikaans.com na die beste boek- en speletjie-opsies vir jou kind se Kerskous.
Ons almal weet: Lesers is presteerders! As jy wil hê jou kind moet suksesvol wees, kweek reeds van jongs af ’n liefde vir lees by hom. Kinders vir wie daar as babas en kleuters gelees word, is meer geneig om stories en lees as iets prettig eerder as ’n straf te sien. Begin sommer vanjaar die tradisie om elke Kersfees vir jou kind ’n boek as een van sy geskenke te gee!
Om te verseker jou baba of kleuter bou ’n goeie woordeskat, brei hulle taalvaardigheid uit en leer ook die wêreld rondom hulle ken, lees vir hulle! Daar is ’n magdom boekies op die mark om jou kind nie net te vermaak nie, maar ook op te voed. Probeer gerus:
Cheeky Monkey se 100-reeks: Eerste woorde & 100 Woorde oor diere.
Lapa Uitgewers se My eerste voel en vind-reeks: Plaas, See, Diere en Parkie.
Moira Butterfield se Almal voel … -reeks: Almal voel …Bang, Almal voel… Kwaad, Almal voel… Gelukkig & Almal voel … Hartseer.
Rondomtalie: Die beste rympies en liedjies – Jaco Jacobs.
Groot Beer – Wendy Hartmann. (Ook beskikbaar in Engels as Big Bear)
Die Dag toe Ernst ’n ertjie geëet het – Jaco Jacobs (skrywer) & Johann Straus (illustreerder).
Bianca se briljante biblioteekdag – Joseph Coelho (skrywer) & Fiona Lumbers (illustreerder).
Hoe om ’n haas te vang – Claire Freeman (skrywer) & Monika Filipina (illustreerder)
Jou graad RR- en graad R-kind is besig om gereed te maak vir die formele leeropset van die laerskool. Dit is dus raadsaam om hulle algemene kennis uit te brei en hulle te help om die wêreld om hulle te leer ken en verstaan. Boeke wat jou kind leer om self te lees, om dinge soos syfers, vorme, kleure, ens. te erken, is nou ’n goeie koop. Onthou egter om lees pret te hou, lekkerleesstories wat jou kind geniet en laat lag kan help om sy/haar begeerte om te lees te prikkel.
Towertapyt. 32 stories van rondom die wêreld – Wendy Martins (samesteller/skrywer) & Johan Straus (illustreerder) .
Die Leer my lees-reeks met Tippie die Olifant as hoofkarakter – Reinette Palmer & Jose Palmer. (Daar is drie vlakke met ses boeke in elke vlak – Begin by vlak 1).
Z is vir Zackie-reeks – Jaco Jacobs. (Hierdie reeks word opgevolg met die Zackie Mostert-reeks, vir meer ervare lesers. Die Z is vir Zackie-boeke is gemik op beginnerlesers en daar is reeds 10 boeke in die reeks beskikbaar. Die jongste twee boeke in die reeks is Die Dieretuin & Die Vreemde Fossiel).
Ek Lees self-reeks – Wendy Martins en Nicolene Louw. (Daar is 18 boeke in die reeks. Elke boek vertel ’n dierestorie met kleurvolle illustrasies in groot druk.)
Ouer kinders wat reeds self kan lees, verkies dikwels reekse met ’n hoofkarakter waarmee hulle kan identifiseer. Feiteboeke is ook ’n goeie opsie om jou kind se verbeelding aan te gryp en te prikkel. Dit is belangrik om boeke te koop oor dinge waarin jou kind belangstel. Rympies, raaisels en grapboeke kan ook vir kinders in dié ouderdomsgroep werk.
Op my planeet: Die beste rympies – Jaco Jacobs.
Jock van die Bosveld en ander ware dierestories – Wendy Maartens & Alex van Houwelingen.
Jason en die boekwurm – Martie Preller en Arnelle Wolker.
Kewerwraak – M.G. Leonard. (Hierdie is die derde boek in die kewer-trilogie. Kewerwraak volg op Kewernaap en Kewerkoningin.)
Die Hoezit-reeks – Jaco Jacobs en Fanie Viljoen. (Hierdie reeks is feiteboeke wat elkeen op ’n ander tema fokus. Die boeke se titels begin almal met Die wonderwêreld van… Daar is 16 boeke in die reeks. Die nuutste twee boeke is Die wonderwêreld van Die ruimte en Die wonderwêreld van Natuurrampe.)
Zakie se groot grapboek
Zakie Mostert Omnibus
Zackie en die slim speurder
Nina en die grazy klere
Ouer laerskoolkinders het dikwels al ’n spesifieke boekvoorkeur. Dalk is jou dogtertjie perdemal en jou seuntjie hou van rillers en grillers. Koop boeke waarin jou kind nie net sal belangstel nie, maar ook iets wat by sy/haar leespersoonlikheid pas. Reeksboeke is steeds uiters gewild onder die ouderdomsgroep.
Speurder Anika: Omnibus – Elmarie Botes (Die speurder Anika-reeks is gemik op avontuurlustige meisies wat hou van sterk heldinne. Jy kan die boekies apart koop, maar dit is ook in omnibusvorm beskikbaar).
Stalmaats Omnibus – Lize Roux. (Die stalmaats-reeks kom in 2018 tot ’n einde met die laaste boek in die reeks, Tweede Kans, wat onlangs verskyn het. Tweede Kans is die 21ste boek in die reeks. Die boeke is apart of in omnibus-vorm beskikbaar.)
Zackie Mostert Omnibus – Jaco Jacobs. (Hierdie reeks is die opvolg van die Z is vir Zackie-reeks. Dit is gemik op ouer lesers en die boeke is apart of in omnibusvorm beskikbaar. Daar is 15 boeke in die reeks, wat Zackie Mostert se groot grapboek Die nuutste boek in die reeks is Zackie Mostert en die slim speurder.
Erik en die Kido-dinges – Leon de Villiers.
Dromers – Fanie Viljoen.
Nova-reeks – Fanie Viljoen. (Daar is vyf boeke in die Nova-reeks. Dié reeks speel af in die gewilde fantasie-genre. Die laaste boek in die reeks, Eindspel, het reeds in 2014 verskyn).
Nina en die crazy klere – Elizbé van der Colff & Chris Venter
Dinge wat ek nie van skape geweet het nie.
‘n Hart vol sand
Hoërskoolleerders is gereed vir boeke wat meer lywige probleme aanraak. Verlief raak, liefdesteleurstellings, groepsdruk, seks, drank, siektes, verslawing… Alles dinge waarmee tieners self in hul alledaagse lewe te doen kry. Moenie bang wees om jou tiener uit te daag met ’n moeilike boek nie! Dit kan dalk dien as ’n goeie beginpunt vir gesprekke oor moeilike of ongemaklike onderwerpe…
Dinge wat ek nie van skape geweet het nie – Jaco Jacobs
Gerook – Eldridge Jason.
Franse vlegsel – Christien Neser.
Ek was hier –Nanette van Rooyen.
Snak – Rouxnette Meiring (Hierdie is die 2de boek in die ||Hui !Gaeb-reeks. Die 1ste boek se titel is Kraak).
’n Hart vol sand – Anzil Kulsen.
Iewers vlieg daar fairy dust – Marina Haasbroek.
Al wat ek wil weet – Marita van der Vyver.
Asem – Jan Vermeulen.
Die perfekte brander en ander verhale. Saamgestel deur Adinda Vermaak & Marieta Nel.
’n Paar jaar gelede kon jy om die dood toe geen Afrikaanse bordspeletjies bekom nie! Selfs die Afrikaanse krabbel (scrabble) het van winkelrakke af verdwyn… Maar deesdae dra al hoe meer ou en nuwe bordspeletjies Afrikaanse jassies.
In 2015 is Die Volgende Stop vrygestel. Hierdie bordspel met ’n reistema is die perfekte manier om jou kind se kennis van Suid-Afrika te verbreed en op te skerp. Lees meer hier.
’n Nuwe weergawe van die ou gunsteling –Boereplaas – is in 2017 vrygestel.
In Augustus 2018 is die splinternuwe BogWoordKies-bordspel bekendgestel. Jy kan meer oor die speletjie hier lees.
Waarin word ‘n stuiwer gegooi as jy iets te sê het oor ‘n onderwerp? Dis maar net een voorbeeld van die vrae in die bordspeletjie, Idio, ’n oulike bordspeletjie om jou kennis oor Afrikaanse idiome op te skerp. Geskik vir 10-plussers! Vir meer inligting oor die bordspeletjie en om te bestel, kyk hier.
Hoewel (net vir die lekker) Afrikaanse rekenaarspeletjies so skaars soos hoendertande is, is daar heelwat opvoedkundige Afrikaanse speletjies beskikbaar.
Eduplay het verskillende opvoedkundige speletjies (in Afrikaans en Engels) beskikbaar. Daar is verskillende pakkette vir verskillende ouderdomme en die speletjies is almal so ontwikkel dat dit jou kind ouderdomgepaste vaardighede leer. Besoek hulle webwerf hier.
MyABC is ’n Afrikaanse program wat kinders help om skoolgereed te word. Dit oefen die volgende vaardighede:
Natuur, diere en voorwerpe
Kleure, vorms en groottes
Spelling, letters en die alfabet
Syfers, getalle en eenvoudige rekeningkunde
Sortering, uitkenning en verskille
Volgorde, ooreenkomste en uitsoek
Lees meer oor MyABC hier
.123 Slim se pakkette fokus op kinders van 3 -13 jaar. Die speletjies is ook ontwerp om vaardighede wat kinders op die ouderdomme behoort te bemeester, te oefen. Jy kan ’n proeflopie (gratis) op hul webwerf speel voor jy besluit om die program te koop. Besoek hul webtuiste hier.
Afrikaanse Skoolprojekte se Prethoek– Hierdie program bevorder die volgende by jou kind: Denkvermoë, taalbegrip, wiskundige begrippe, hand- en oog-koördinasie en dit brei hul algemene kennis uit! Bestel die Prethoek CD (jy gaan internettoegang hiervoor benodig) hier.
Kry jou uitslae met die “Maroela-Matrieks”-app
Spel speel-speel met Beter Afrikaans
Akademia is vuur en vlam – dit is hoe dit werk …
Dit is leesmaand! Lees – die sleutel tot leersukses
Matrieks: Die perfekte strategie vir die eindeksamen